เฟดปรับขึ้นดอกเบี้ย...เงินบาทร่วง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

...วารุณี สิทธิถาวร
ในช่วงสัปดาห์ที่ผ่านมา (1519 ก.พ. 2553) ค่าเงินบาทมีแนวโน้มอ่อนค่าลงจากสัปดาห์ก่อน โดยปรับตัวในช่วง 33.0533.30 บาทต่อเหรียญสหรัฐ เทียบกับ 32.9433.20 บาทต่อเหรียญสหรัฐ ในสัปดาห์ก่อนหน้า 
โดยเงินบาทปรับตัวในกรอบแคบใกล้ระดับ 33.17 บาทต่อเหรียญสหรัฐ ในช่วงต้นสัปดาห์ ท่ามกลางปริมาณธุรกรรมที่ค่อนข้างเบาบาง เนื่องจากตลาดการเงินหลายประเทศในเอเชียปิดทำการในช่วง เทศกาลตรุษจีน ประกอบกับปัญหาการเมืองที่เริ่มส่งผลกระทบต่อบรรยากาศการลงทุนมากขึ้น ทำให้นักลงทุนมีการชะลอการทำธุรกรรม 
ทั้งนี้ เงินบาทปรับแข็งค่าขึ้นแตะระดับ 33.14 บาทต่อเหรียญสหรัฐ ในช่วงสั้นๆ ช่วงกลางสัปดาห์ ตามการฟื้นตัวของเงินยูโรและแรงซื้อของนักลงทุนที่เริ่มกลับเข้าลงทุนในภูมิภาค 
ในช่วงปลายสัปดาห์ เงินบาทเปิดตลาดที่ระดับ 33.17 บาทต่อเหรียญสหรัฐ ในช่วงเช้าวันพฤหัสบดี อ่อนค่าลงจากช่วงกลางสัปดาห์และมีแนวโน้มอ่อนค่าลงต่อเนื่องตามการร่วงลงของเงินยูโรหลัง ความวิตกต่อปัญหาภาคการคลังของกรีซที่ยังไม่จบ 
อีกทั้งนักลงทุนเริ่มมีความกังวลมากขึ้นว่าปัญหาดังกล่าวกำลังลุกลามไปยังอิตาลี และเป็นปัจจัยกดดันอย่างต่อเนื่องต่อการเคลื่อนไหวของเงินยูโรและเงินเอเชีย 
ขณะเดียวกันเงินบาทยังได้ปัจจัยลบจากการทะยานขึ้นของเงินเหรียญสหรัฐ เทียบกับตะกร้าสกุลเงินสำคัญ โดยมีแรงหนุนจากข้อมูลเศรษฐกิจทั้งตัวเลขในตลาดที่อยู่อาศัย และข้อมูลภาคอุตสาหกรรมที่ออกมาในเชิงบวก ขณะเดียวกันเงินเหรียญสหรัฐยังได้ปัจจัยบวกหลังรายงานหลังการประชุมเดือนม.ค. ของธนาคารกลางสหรัฐ (เฟด) บ่งชี้ว่าผู้กำหนดนโยบายเห็นถึงความจำเป็นที่จะเริ่มโครงการขายสินทรัพย์ในระยะอันใกล้นี้ ซึ่งบ่งชี้ว่าทางการกำลังเริ่มส่งสัญญาณการดำเนินนโยบายการเงินที่เข้มงวดมากขึ้น ซึ่งเป็นปัจจัยหนุนให้เงินเหรียญสหรัฐปรับแข็งค่าขึ้น 
ที่สำคัญในช่วงปลายสัปดาห์ธนาคารกลางสหรัฐ (เฟด) มีการประกาศปรับขึ้นอัตราดอกเบี้ย มาตรฐาน (Discount Rate) ขึ้นอีก 0.25% สู่ระดับ 0.75% โดยมีผลในวันศุกร์ หลังมองว่าสถานการณ์ในตลาดการเงินของสหรัฐมีการปรับตัวดีขึ้นของภาวะตลาดการเงิน พร้อมระบุว่าการปรับขึ้นอัตราดอกเบี้ยมาตรฐาน มีเป้าหมายที่จะทำให้การปล่อยกู้ของเฟดกลับสู่ภาวะปกติมากขึ้น แม้ไม่ได้มีการส่งสัญญาณถึงการเปลี่ยนแปลงใดๆ ในแนวโน้มเศรษฐกิจหรือการปรับขึ้นอัตราดอกเบี้ย Fed Funds Rate ในระยะอันใกล้ 
แต่ตลาดมองว่าการดำเนินที่เกิดขึ้นเป็นการบ่งชี้ถึงการดูแลสภาพคล่องในระบบ และอาจเป็นการเริ่มต้นในการปรับเปลี่ยนนโยบายการเงินให้เป็นปกติมากขึ้น หลังจากที่อัตราดอกเบี้ยของสหรัฐ ปรับตัวลงสู่ระดับต่ำสุดเป็นประวัติการณ์นับจากเดือนธ.ค. 2551 ซึ่งแนวโน้มอัตราดอกเบี้ยดังกล่าวหนุนให้เงินเหรียญสหรัฐ ทะยานขึ้นเทียบกับตะกร้าสกุลเงินหลัก ซึ่งสวนทางกับเงินยูโรที่ร่วงสู่ระดับต่ำสุดในรอบ 9 เดือน 
ขณะที่สกุลเงินภูมิภาคและเงินบาทที่อ่อนค่าลงในช่วงปลายสัปดาห์ โดยเงินบาทปิดตลาดที่ระดับ 33.19 บาทต่อเหรียญสหรัฐ ในวันศุกร์
อย่างไรก็ดี การแก้ปัญหาหนี้สินของกรีซที่ยังไม่มี ความชัดเจนและการปรับขึ้นอัตราดอกเบี้ยมาตรฐาน (Discount rate) ของธนาคารกลางสหรัฐฯ ในช่วงปลายสัปดาห์ หนุนให้ดอลลาร์สหรัฐฯ ทะยานขึ้นเทียบกับตะกร้าสกุลเงินหลัก ซึ่งสวนทางกับเงินยูโรและสกุลเงินเอเชียที่อ่อนค่าลงหลังขาดแรงหนุนจากการปรับตัวขึ้นของตลาดหุ้น เช่นเดียวกับเงินบาทที่ร่วงสู่ระดับ 33.19 บาทต่อดอลลาร์สหรัฐฯ ในวันศุกร์ โดยเป็นการปรับตัวตามสกุลเงิน ภูมิภาค ประกอบกับปัญหาการเมืองที่ยังเป็นปัจจัยกดดันอย่างต่อเนื่องต่อการเคลื่อนไหวของเงินบาทในช่วงนี้
ในช่วงต้นสัปดาห์ เงินบาทเปิดตลาดที่ 33.17 บาทต่อดอลลาร์สหรัฐฯ ในวันทำการแรกของสัปดาห์ โดยปรับแข็งค่าขึ้นเล็กน้อยจาก 33.21 บาทต่อดอลลาร์สหรัฐฯ ในช่วงปลายสัปดาห์ แต่ปรับตัวในกรอบแคบๆ ในช่วงระหว่างวันเนื่องจากตลาดการเงินในหลายประเทศในภูมิภาคเอเชียปิดทำการในช่วงเทศกาลตรุษจีน เช่นเดียวกับตลาดการเงินสหรัฐฯ ที่ปิดทำการเนื่องในวันประธานาธิบดี ขณะเดียวกันภาวะการลงทุนในตลาด หุ้นภูมิภาคยังได้รับแรงกดดันหลังจากในวันศุกร์ที่ 12 ก.พ. ทางการจีนมีการประกาศเพิ่มเพดานกันสำรองธนาคารพาณิชย์เป็นครั้งที่ 2 แม้จะยังไม่มีผลบังคับใช้ทันทีแต่ปัจจัยดังกล่าวส่งผลในเชิงลบต่อบรรยากาศการลงทุนและกระตุ้นความวิตกของนักลงทุนว่าการคุมเข้มทางการเงินของทางการจีนจะส่งผลกระทบต่อเศรษฐกิจจีนและการฟื้นตัวของเศรษฐกิจโลก อย่างไรก็ดีจุดสนใจของตลาดในช่วงสัปดาห์นี้อยู่ที่ผลการประชุมรมว.คลัง ของกลุ่มอียูในวันอังคารว่าจะมีรายละเอียดเพิ่มเติมเกี่ยวกับแผนความช่วยเหลือที่มีให้แก่กรีซหรือไม่ ทั้งนี้ปริมาณธุรกรรมที่ค่อนข้างเบาบางทำให้ค่าเงินในภูมิภาคส่วนใหญ่ปรับตัวในกรอบแคบๆ ในทิศทางอ่อนค่าลง เช่นเดียวกับเงินบาทที่ปรับตัวในกรอบแคบก่อนปิดที่ระดับ 33.17 บาทต่อดอลลาร์สหรัฐฯ และยังทรงตัวในช่วงเช้าวันอังคารโดยเป็นการปรับตัวลงตามการร่วงลงของเงินยูโร หลังผลการประชุมรมว. คลังของยูโรโซนไม่ สร้างความเชื่อมั่นให้แก่นักลงทุนว่าปัญหาหนี้สินของกรีซจะได้รับการแก้ไขอย่างรวดเร็ว อีกทั้งที่ประชุมยังเห็นพ้องกันว่ากรีซควรเสนอมาตรการใหม่ในการจัดการปัญหาทางการคลังภายในวันที่ 16 มี.ค. เพื่อบรรลุเป้าหมายในการลดยอดการขาดดุลงบประมาณและหากกรีซไม่สามารถทำได้ก็จำเป็นต้องมีมาตรการเพิ่มเติม ซึ่ง แถลงการณ์ดังกล่าวดูเหมือนยังไม่ได้สร้างความเชื่อมั่นแก่ตลาดว่าสถานการณ์จะมีความคืบหน้า อย่างไรก็ดีการดีดตัวขึ้นของตลาดหุ้นเอเซียหลังนักลงทุนเริ่มกลับเข้าลงทุนในภูมิภาคอีกครั้งช่วยให้สกุลเงินภูมิภาค รวมทั้งเงินบาทฟื้นตัวขึ้นโดยอยู่ที่ระดับ 33.15 บาทต่อดอลลาร์สหรัฐฯ แต่ยังคงปรับตัวในกรอบแคบตลอดทั้งวัน เนื่องจากนักลงทุนออกไปรอดูท่าทีนอกตลาดและรอความชัดเจนมากขึ้นเกี่ยวกับแนวทางในการจัดการปัญหาหนี้สินของกรีซ
ในช่วงกลางสัปดาห์ เงินบาทเปิดตลาดที่ระดับ 33.14 บาทต่อดอลลาร์สหรัฐฯ ในช่วงเช้าวันพุธ โดยปรับแข็งค่าขึ้นเช่นเดียวกับสกุลเงินอื่นๆ ในภูมิภาค หลังได้แรงหนุนจากการฟื้นตัวของเงินยูโรและปัจจัย บวกจากการปรับตัวขึ้นของตลาดหุ้นเอเซีย อย่างไรก็ดีปริมาณธุรกรรมในตลาดยังเบาบางเนื่องจากตลาดการ เงินในเอเซียอาทิ จีนและไต้หวันยังคงปิดทำการในช่วงเทศกาลตรุษจีน อีกทั้งนักลงทุนยังคงทำธุรกรรมอย่างระมัดระวังในช่วงนี้เนื่องจากยังไม่แน่ใจต่อการแก้ปัญหาหนี้สินของกรีซ หลังรมว. คลังยุโรปเสนอว่ากรีซควรเสนอรายงานภายในวันที่ 16 มี.ค. สำหรับการจัดการงบประมาณให้เป็นตามเป้าหมายที่ 8.7% ในปีนี้และเสนอรายงานอีกฉบับภายในวันที่ 15 พ.ค. ที่กำหนดมาตรการด้านนโยบายที่จำเป็นตามการตัดสินใจภายหลังการประชุมของรมว. คลัง อย่างไรก็ดีข้อมูลเศรษฐกิจที่สดใสของสหรัฐฯ ช่วยให้นักลงทุนมีความหวังต่อเศรษฐกิจมากขึ้นและบดบังปัจจัยลบจากปัญหาในยุโรปได้บางส่วน ซึ่งช่วยให้นักลงทุนเริ่มกลับเข้าซื้อสินทรัพย์ภูมิภาคและหนุนให้ค่าเงินเอเซียปรับตัวขึ้นนำโดยนำโดยเงินวอนเกาหลีใต้และเงินริงกิตมาเลเซีย ขณะที่เงินบาทปรับแข็งค่าน้อยกว่าสกุลเงินอื่นๆ ในภูมิภาคโดยปิดที่ระดับ 33.16 บาทต่อดอลลาร์สหรัฐฯ ในช่วงกลางสัปดาห์ เนื่องจากยังมีปัจจัยลบจากความวิตกเกี่ยวกับปัญหาการเมืองในประเทศก่อนวันตัดสินคดีพ.ต.ท.ทักษิน ในวันที่ 26 ก.พ. ซึ่งเป็นปัจจัยถ่วงการปรับตัวขึ้นของเงินบาท
ช่วงสัปดาห์นี้ (2226 ก.พ. 2553) สายงานธุรกิจตลาดทุนมองว่า การเคลื่อนไหวของเงินบาทในช่วงสัปดาห์นี้มีแนวโน้มปรับตัวในทิศทางอ่อนค่า โดยมีกรอบการเคลื่อนไหวที่กว้างมากขึ้นในช่วง 33.033.40 บาทต่อเหรียญสหรัฐ เทียบกับที่ปรับตัวในช่วง 33.0533.30 บาทต่อเหรียญสหรัฐ ในสัปดาห์ก่อนหน้า 
โดยคาดว่าปริมาณการทำธุรกรรมในตลาดการเงินภูมิภาคจะเริ่มกลับสู่ภาวะปกติหลังตลาดการเงินของจีน และไต้หวันเริ่มเปิดทำการอีกครั้ง โดยข้อมูลเศรษฐกิจสำคัญของสหรัฐ ที่จะประกาศในช่วงสัปดาห์นี้ ได้แก่ ดัชนีการผลิตทั่วประเทศยอดขายบ้านใหม่และยอดขายบ้านมือสอง ราคาบ้าน ดัชนีความเชื่อมั่นของผู้บริโภครวมทั้งตัวเลขผลิตภัณฑ์มวลรวมภายในประเทศ (GDP) ไตรมาส 4/52 ซึ่งข้อมูลส่วนใหญ่คาดว่าจะออกมาดี ต่อเนื่องจากช่วงก่อนหน้า และสนับสนุนมุมมองของตลาดที่ว่าเศรษฐกิจสหรัฐ กำลังปรับตัวดีขึ้นอย่างต่อเนื่อง 
ที่สำคัญหากข้อมูลเศรษฐกิจสหรัฐ ออกมาในระดับที่แข็งแกร่งจะยิ่งเพิ่มการคาดการณ์ของตลาดที่ว่าเฟดจะเริ่มเปลี่ยนแปลงนโยบายสู่ระดับปกติเร็วขึ้น หลังจากที่เริ่มมีการปรับอัตราดอกเบี้ยนโยบาย (Discount Rate) ในช่วงสัปดาห์ที่ผ่านมา โดยการคาดการณ์ดังกล่าวจะยิ่งหนุนให้เหรียญสหรัฐ ปรับตัวในทิศทางแข็งค่าและเป็นปัจจัยกดดันต่อสกุลเงินเอเชียรวมทั้งเงินบาท 
อย่างไรก็ดี ในส่วนของปัจจัยในประเทศต้องจับตาการตัดสินคดียึดทรัพย์ของอดีตนายกรัฐมนตรี ที่คาดว่าจะเป็นปัจจัยสำคัญที่ชี้นำภาวะการลงทุนในตลาดหุ้นและตลาดการเงินของประเทศในช่วงสัปดาห์นี้